ai4bharat/Pralekha huggingface dataset:
आर्थिक व्यवहार विषयक मंत्रिमंडळ समिती
नुमालीगड रिफायनरी आसामची क्षमता 3 वरुन 9 एमएमटीपीए पर्यंत वाढवण्यात येणार
पारादीप ते नुमालीगड दरम्यान कच्च्या तेलाची पाईपलाईन आणि नुमालीगड ते सिलीगुडी दरम्यान उत्पादन पाईपलाईन टाकायला मंत्रिमंडळाची मंजुरी
48 महिन्यात 22,594 कोटी रुपयांचे प्रकल्प पूर्ण केले जाणार
विस्तारीकरणामुळे ईशान्य भारतातील पेट्रोलियम पदार्थांची मागणी पूर्ण होणार
(नवी दिल्ली, 16 जानेवारी 2019
पंतप्रधान नरेंद्र मोदी यांच्या अध्यक्षतेखाली आर्थिक व्यवहार विषयक केंद्रीय समितीने नुमालीगड शुद्धीकरणाची क्षमता वार्षिक 3 दशलक्ष मेट्रीक टन वरून 9 दशलक्ष मेट्रीक टन पर्यंत वाढवण्याच्या प्रकल्पाला मंजुरी दिली आहे. यामध्ये 22,594 कोटी रुपये खर्चून पारादीप ते नुमालीगड दरम्यान कच्च्या तेलाची पाईपलाईन आणि नुमालीगड ते सिलीगुडी दरम्यान उत्पादन पाईपलाईन टाकण्याचा समावेश आहे. वैधानिक मंजुरी मिळाल्यानंतर 48 महिन्यात हा प्रकल्प पूर्ण केला जाणार आहे.
खर्च:
22,594 कोटी रुपये खर्चाच्या या प्रकल्पाला कर्ज, समप्रमाणात योगदान आणि व्हायाबिलिटी गॅप फंडींग च्या माध्यमातून अर्थसहाय्य पुरवले जाईल. नुमालीगड रिफायनरी लि. 15,102 कोटी रुपयांचा कर्ज उभारेल तर 2307 कोटी रुपयांच्या अंतरिम संसाधनाव्यतिरिक्त भारत पेट्रोलियम कॉर्पोरेशन लि., ऑईल इंडिया लि. आणि आसाम सरकार समप्रमाणात योगदान देतील. या प्रकल्पाला केंद्र सरकार 1,020 कोटी रुपये व्हीजीएफ पुरवेल.
परिणाम
रिफायनरीच्या विस्तारीकरणामुळे ईशान्य भारतातील पेट्रोलियम उत्पादनांची तूट भरून काढण्यास मदत होईल. यामुळे ईशान्य भागातील सर्व रिफायनरींचे परिचालन सुरू राहील. यामुळे आसाममध्ये प्रत्यक्ष आणि अप्रत्यक्ष रोजगार निर्मिती होईल. सरकारच्या ईशान्य भारतासाठी हायड्रोकार्बन व्हिजन 2030चा हा एक भाग आहे.
B.Gokhale/S.Kane/P.Kor
निती आयोग
निती आयोगातर्फे “मुव्ह हॅक” या हॅकेथॉनचा शुभारंभ, दोन कोटी रुपयांपेक्षा जास्त बक्षिसांची लयलूट
नवी दिल्ली, 2 ऑगस्ट 2018
निती आयोगाने “मुव्ह हॅक” या जागतिक हॅकेथॉनचा शुभारंभ केला आहे. या हॅकेथॉनमध्ये 10 संकल्पनांवर आधारित सादरीकरणे अपेक्षित असून ती तीन टप्प्यात घेतली जाणार आहेत. हॅकेथॉनची अंतिम फेरी 5 आणि 6 सप्टेंबर 2018 रोजी नवी दिल्लीत आयोजित केली जाणार आहे.
जागतिक स्तरावरील ही हॅकेथॉन स्पर्धा सर्व देशांच्या नागरिकांसाठी खुली आहे. https://www.movehack.gov.in या संकेतस्थळावर या स्पर्धेसाठी नोंदणी करण्यात येईल. ऑनलाईन सादरीकरण करणाऱ्या सर्वोत्कृष्ट 30 संघांना 1 आणि 2 सप्टेंबर 2018 रोजी सिंगापूरमध्ये जावे लागेल. संबंधित क्षेत्रातील तज्ञ या संघांना मार्गदर्शन करतील. या उपक्रमात चांगली कामगिरी करणारे 20 संघ अंतिम फेरीत दाखल होतील.
निती आयोगातर्फे 7 आणि 8 सप्टेंबर 2018 रोजी नवी दिल्लीत “मूव्ह समिट 2018” चे आयोजन करण्यात आले आहे. पंतप्रधान नरेंद्र मोदी यांच्या हस्ते या उपक्रमाचे उद्घाटन होईल आणि हॅकेथॉनच्या विजेत्यांच्या नावांची घोषणा केली जाईल. या स्पर्धेत 10 विजेत्यांना 2 कोटी रुपयांपेक्षा जास्त मूल्याची बक्षीसे दिली जाणार आहेत. हॅकेथॉनच्या सादरीकरण आणि इतर तपशीलांसाठी https://www.movehack.gov.in या संकेतस्थळावर संपर्क साधता येईल.
B.Gokhale/M.Pange/P.Malandkar
(Visitor Counter : 75
संरक्षण मंत्रालय
अमेरिका-भारत संरक्षण संबंध पारंपरिक खरेदीदार-विक्रेते कडून सहकार्याकडे परिवर्तीत झाल्याचे राजनाथ सिंह यांचे प्रतिपादन
नवी दिल्ली, 6 फेब्रुवारी 2020
अमेरिकेच्या संरक्षण क्षेत्राची निर्यात क्षमता आणि भारतात संरक्षण उत्पादन क्षेत्रात वाढत असलेल्या संधींची सांगड घालून दोन्ही देशांमधले संबंध पारंपरिक खरेदीदार-विक्रेते असे न ठेवता सहकार्यात्मक दिशेने नेण्याचे आवाहन संरक्षण मंत्री राजनाथ सिंह यांनी केले.
लखनौ इथे आयोजित संरक्षण प्रदर्शन 2020 मध्ये अमेरिका-भारत व्यापार परिषदेने आयोजित केलेल्या चर्चा सत्रात ते बोलत होते. यावेळी त्यांनी अलिकडच्या अमेरिका दौऱ्यात झालेल्या द्विपक्षीय चर्चेदरम्यान अनेक प्रमुख करार झाल्याचा संदर्भ घेत ते म्हणाले की, दोन्ही देशांमधले संबंध पारंपरिकतेकडून सहकार्याकडे मार्गक्रमण करतील. हे संबंध भविष्यात अधिक धडाडीचे असतील, असा विश्वास त्यांनी व्यक्त केला.
अमेरिका हा भारतासाठी तसेच संपूर्ण जगासाठी सर्वात मोठा संरक्षण निर्यातदार देश आहे. भारतातही संरक्षण उत्पादन क्षेत्र वेगाने विकसित होत आहे, त्या परिस्थितीत आपले सहकार्य या शतकातील सर्वात मोठे सहकार्य ठरू शकेल, असे ते म्हणाले.
भारतात सुधारणा कार्यक्रम यापुढेही सुरु राहतील, असे सांगत त्यांनी उद्योग समुदायाला या सुधारणांचा जास्तीत जास्त लाभ उठवण्याचे आणि भारतात गुंतवणूक करण्याचे आवाहन केले. दोन्ही देशांमधील व्यापार संबंध सुधारणात अमेरिका-भारत व्यापार परिषदेने बजावलेल्या भूमिकेची त्यांनी प्रशंसा केली.
संरक्षण मंत्र्यांनी उत्तर प्रदेशच्या पॅव्हिलियनलाही भेट दिली. हे प्रदर्शन आयोजित करण्यासाठी राज्य सरकारने दिलेल्या सहकार्याची प्रशंसा करतांना त्यांनी उत्तर प्रदेशात गुंतवणूक संधी वाढतील अशी आशा व्यक्त केली.
भारतीय अर्थव्यवस्थेला 5 ट्रिलियन डॉलर बनवण्याचे पंतप्रधानांचे उद्दिष्ट साकारण्यासाठी लक्षित दृष्टीकोनाची गरज असून, देशातील सर्वात मोठे राज्य या नात्याने उत्तर प्रदेशाची यात महत्वाची भूमिका राहिल, असे ते म्हणाले.
S.Tupe/S.Kane/D.Rane
(Visitor Counter : 85
पेट्रोलियम आणि नैसर्गिक वायू मंत्रालय
10 व्या नगर गॅस वितरण लिलाव फेरीच्या कामाला धर्मेंद्र प्रधान यांच्या हस्ते सुरुवात
50 भौगोलिक क्षेत्रांमधून 124 जिल्ह्यांचा समावेश
नवी दिल्ली, 26 ऑगस्ट 2019
10 व्या नगर गॅस वितरण लिलाव फेरीच्या कामाला आज पेट्रोलिअम आणि नैसर्गिक गॅस मंत्री धर्मेंद्र प्रधान यांच्या हस्ते सुरुवात झाली. 50 भौगोलिक क्षेत्रांमधून 124 जिल्ह्यांचा यात समावेश करण्यात आला आहे. 10 व्या फेरीचे काम पूर्ण झाल्यानंतर नगर गॅस वितरणाची व्याप्ती देशातल्या 70 टक्के लोकसंख्येपर्यंत आणि 52.73 टक्के क्षेत्रापर्यंत पोहोचेल.
गेल्या 5 वर्षात देशांतर्गत पीएनजी  जोडणी, सीएनजी वाहने आणि सीएनजी केंद्रांची संख्या दुप्पट झाली असल्याचे प्रधान यांनी यावेळी सांगितले. भारत जगातला तिसऱ्या क्रमांकाचा उर्जेचा वापरकर्ता असून, दशकभरात तो अव्वल स्थानी पोहोचेल.
सर्वांसाठी ऊर्जेचे भरवशाचे, परवडणारे, शाश्वत आणि स्वच्छ स्रोत पोहोचवण्याचे सरकारचे उद्दिष्ट असल्याचे प्रधान यांनी सांगितले.
देशांतर्गत गॅस उत्पादन 2018-19 मध्ये 32.87 अब्ज घनमीटर होते ते 2020-21 मध्ये 39.3 अब्ज घनमीटरवर पोहोचण्याचा अंदाज त्यांनी वर्तवला. सध्या गॅसग्रीड 16,788 किलोमीटर असून, अतिरिक्त 14,788 किलोमीटर जाळ्यासाठी काम प्रगती पथावर असल्याचे त्यांनी सांगितले.
B.Gokhale/S.Kakade/D.Rane
(Visitor Counter : 74
उपराष्ट्रपती कार्यालय
लोकांनी आपले प्रतिनिधी - चारित्र्य, वर्तन , गुणवत्ता आणि क्षमता या आधारे निवडले पाहिजेत : उपराष्ट्रपती
‘नागरिककेंद्री कारभार शासन-केंद्रित मतदारांमधून येईल’
सर्वांचे जीवनमान सुलभ करण्यासाठी सुटसुटीत प्रशासन : उपराष्ट्रपती नायडू
निवृत्त नागरी सेवक डॉ. शैलेंद्र जोशी यांच्या ‘सुपरिपालन ’पुस्तकाचे उपराष्ट्रपतींच्या हस्ते प्रकाशन
नवी दिल्ली, 1 एप्रिल 2021
उपराष्ट्रपती एम. वेंकैया नायडू यांनी लोकांनी आपले प्रतिनिधी - चारित्र्य, वर्तन , गुणवत्ता आणि क्षमता या आधारे निवडले पाहिजेत या गरजेवर भर दिला.
तेलंगणचे माजी मुख्य सचिव एस.के. जोशी यांनी लिहिलेले “इको टी कॉलिंगः टूवर्ड पीपल-सेंट्रिक गव्हर्नन्स” चे तेलगू भाषांतर 'सुपरिपालन ' पुस्तकाचे प्रकाशन करताना, उपराष्ट्रपती म्हणाले की दुर्दैवाने 4 सी - - जाती, समुदाय, रोकड आणि गुन्हेगारी यांनी - चारित्र्य, वर्तन , गुणवत्ता आणि क्षमता  यांची जागा घेतली आहे,जे चांगल्या कारभारासाठी आवश्यक आहेत. “नागरिक-केंद्रीत शासन हे शासन-केंद्रित मतदारांमधून येईल”, असे त्यांनी स्पष्ट केले.
उपराष्ट्रपती म्हणाले की, लोकांच्या आकांक्षा पूर्ण करण्यासाठी आणि विविध योजना प्रभावीपणे राबवण्यासाठी सुशासन आवश्यक आहे. ते म्हणाले, “आनंद हा सुशासनाबरोबर येतो”.
निवडलेल्या सरकारांना ‘जनतेचे विश्वासपात्र ’ असे संबोधित करताना नायडू यांनी त्यांना जबाबदारीने कृती करण्याची व लोकांची विवेकबुद्धीने सेवा करण्याचा सल्ला दिला. सर्व नागरिकांचे जीवनमान सुधारावे यासाठी सरकारचे प्रयत्न एकप्रवाही असावेत असे आवाहन त्यांनी केले.
नायडू यांनी लेखक डॉ. शैलेंद्र जोशी, अनुवादक अन्नवरपू ब्रह्मैया आणि प्रकाशक मारुती यांचे या पुस्तकासाठी कौतुक केले.
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 189
इलेक्ट्रॉनिक्स आणि माहिती तंत्रज्ञान मंत्रालय
स्पर्शविरहित बायोमेट्रिक कॅप्चर प्रणाली विकसित करण्यासाठी भारतीय विशिष्ट ओळख प्राधिकरण आणि आयआयटी मुंबई यांच्यात सामंजस्य करार
नवी दिल्ली, 10 एप्रिल 2023
लोकांना कधीही, कोठेही वापरता येणारी स्पर्शविरहित बायोमेट्रिक कॅप्चर प्रणाली विकसित करण्यासाठी भारतीय विशिष्ट ओळख प्राधिकरण  ने भारतीय तंत्रज्ञान संस्था, मुंबई  सोबत सामंजस्य करार केला आहे.
सामंजस्य कराराचा एक भाग म्हणून, युआयडीएआय आणि आयआयटी बॉम्बे फिंगरप्रिंटसाठी कॅप्चर प्रणालीसह एकत्रित केलेल्या लाइव्हनेस मॉडेलसह मोबाईल कॅप्चर प्रणाली तयार करण्यासाठी संयुक्त संशोधन करतील.
स्पर्शविरहित बायोमेट्रिक कॅप्चर प्रणाली, एकदा विकसित आणि कार्यान्वित झाल्यानंतर, चेहऱ्यावरून ओळख पटवण्याप्रमाणेच घरातून फिंगरप्रिंट प्रमाणीकरणास अनुमती देईल. नवीन प्रणाली एकाच वेळी अनेक फिंगरप्रिंट्स कॅप्चर करेल आणि प्रमाणीकरण यशस्वी होण्यास मदत करेल अशी अपेक्षा आहे. नवीन प्रणाली एकदा अस्तित्वात आल्यावर आधार परिसंस्थेत उपलब्ध असलेल्या सध्याच्या सुविधांमध्ये भर पडेल.
वापरकर्ता म्हणून चांगला अनुभव असलेल्या आणि बहुतांश नागरिकांडे उपलब्ध असणाऱ्या सर्वसामान्य मोबाईल फोन द्वारे अशी प्रणाली सिग्नल/इमेज प्रोसेसिंग आणि मशिन लर्निंग/डीप लर्निंगचा एकत्रितपणे कल्पक वापर करेल. युनिव्हर्सल ऑथेंटिकेटरला प्रत्यक्षात आणण्यासाठी हे एक पाऊल असेल.
नॅशनल सेंटर ऑफ एक्सलन्स इन टेक्नॉलॉजी फॉर इंटरनल सिक्युरिटी  द्वारे भारतीय विशिष्ट ओळख प्राधिकरण आणि भारतीय तंत्रज्ञान संस्था, मुंबई यांच्या सहयोगाने युआयडीएआय साठी प्रणाली विकसित करण्यासाठी संशोधन आणि विकास  मध्ये संयुक्त सहभाग असेल. एनसीईटीआयएस हा आयआयटी बॉम्बे आणि इलेक्ट्रॉनिक्स आणि माहिती तंत्रज्ञान मंत्रालय  यांच्या महत्वाकांक्षी डिजिटल इंडिया कार्यक्रमांतर्गत एक संयुक्त उपक्रम आहे. एनसीईटीआयएस चे उद्दिष्ट इलेक्ट्रॉनिक सिस्टीम डिझाइन आणि मॅन्युफॅक्चरिंगच्या विस्तृत क्षेत्रात अंतर्गत सुरक्षा दलांसाठी स्वदेशी तंत्रज्ञान उपाय विकसित करणे हे आहे.N.Chitale/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 125
ऊर्जा मंत्रालय
अधिसूचीत नियमामुळे पर्यावरण-स्नेही हरित ऊर्जेप्रति भारताची वचनबद्धता आणखी दृढ होत आहे
अत्यावश्यक वीज निर्मिती आणि इतर बाबींच्या अनुषंगाने नवीकरणीय ऊर्जा स्त्रोतांपासून वीज निर्मितीला प्रोत्साहन देण्यासाठी नियम जारी"
ऊर्जा मंत्रालयाने हवामान बदलाप्रति भारताच्या वचनबद्धतेची पूर्तता करण्यासाठी वीज क्षेत्राच्या निरंतरतेसाठी आणि स्वच्छ ऊर्जेला प्रोत्साहन देण्यासाठी नियम अधिसूचित केले आहेत.
वीज क्षेत्रातील गुंतवणूकदार आणि इतर हितधारक यांना कायद्यातील बदल, नवीकरणीय विजेत कपात आणि इतर संबंधित बाबींमुळे गुंतवणुकीवरील खर्च वेळेवर भरून निघण्याबाबत चिंता होती. विद्युत कायदा, 2003 अंतर्गत ऊर्जा मंत्रालयाने अधिसूचित केलेले खालील नियम वीज ग्राहक आणि हितधारकांच्या हिताचे आहेत:
i) वीज  नियम, 2021.
ii) वीज  आणि इतर समस्या दूर करून ऊर्जेच्या नवीकरणीय स्त्रोतांपासून निर्मितीला प्रोत्साहन) नियम, 2021.
कायद्यातील बदलामुळे गुंतवणुकीवरील खर्चाची वेळेवर भरपाई होणे खूप महत्त्वाचे आहे कारण वीज क्षेत्रातील गुंतवणूक ही प्रामुख्याने वेळेवर पैसे देण्यावर अवलंबून असते. या नियमांमुळे देशात गुंतवणुकीला अनुकूल वातावरण निर्माण होण्यास मदत होईल.
जगभरात ऊर्जा संक्रमण होत आहे. भारताने ऊर्जा संक्रमण घडवून आणण्यासाठी वचनबद्धता दर्शवली आहे. भारताने 2022 पर्यंत 175 गिगावॅट आणि 2030 पर्यंत 450 गिगावॅट नवीकरणीय ऊर्जा क्षमता स्थापित करण्यासाठी आंतरराष्ट्रीय वचनबद्धता जाहीर केली आहे. या नियमांमुळे नवीकरणीय ऊर्जा निर्मितीचे लक्ष्य साध्य करण्यात मदत होईल.
कायद्यातील बदलाच्या प्रभावामुळे मासिक दरातल्या समायोजनाची गणना करण्यासाठी एक सूत्र दिले आहे.
नियमांमध्ये अशीही तरतूद आहे की, अत्यावश्यक वीज निर्मिती संयंत्रांमध्ये कोणत्याही व्यावसायिक कारणासाठी वीज निर्मिती किंवा पुरवठ्यामध्ये कपात किंवा नियमन केले जाणार नाही. अत्यावश्यक वीज निर्मिती संयंत्रांमधून पुरवठा कमी झाल्यास, खरेदीदाराने वीज खरेदी करण्यासाठी किंवा पुरवठ्यासाठी करारामध्ये नमूद केलेल्या दराने त्या वीज निर्मिती संयंत्रांना भरपाई द्यायची आहे.
नवीकरणीय ऊर्जा जनरेटरला पॉवर एक्सचेंजमध्ये वीज विकण्याची आणि योग्य खर्च वसूल करण्याची परवानगी आहे. यामुळे जनरेटरद्वारे महसूल मिळवण्यास मदत होईल आणि ग्राहकांच्या वापरासाठी वीज ग्रिडमध्ये वीज देखील उपलब्ध राहील.
माहिती आणि प्रसारण मंत्रालय
रामायण या गाजलेल्या मालिकेचे दूरदर्शन नॅशनल वर पुन्हा प्रसारण
नवी दिल्ली, 27 मार्च 2020
कोरोना विषाणूबाबत देशातली सध्याची परिस्थिती आणि 21 दिवसांच्या लॉक डाऊनमुळे लोक घरा बाहेर जात नसल्यामुळे शनिवार 28 मार्च 2020 पासून रामायण या रामानंद सागर यांच्या लोकप्रिय मालिकेचे दूरदर्शनवर पुन्हा प्रसारण करण्याचा निर्णय माहिती आणि प्रसारण मंत्रालयाने आणि प्रसार भारतीने घेतला आहे.
माहिती आणि प्रसारण मंत्री प्रकाश जावडेकर यांनी ही घोषणा केली.रामायण या मालिकेचे पुन्हा प्रसारण करणार असल्याची घोषणा करताना आपल्याला आनंद होत असल्याचे त्यांनी सांगितले.
दर दिवशी दोन भाग म्हणजे सकाळी 9 ते 10 या वेळेत एक आणि त्यानंतरचा भाग रात्री 9 ते 10 या वेळेत दाखवला जाईल.
ही मालिका अतिशय लोकप्रिय ठरली होती हे लक्षात घेऊन आणि ती पुन्हा दाखवण्याची जनतेची मागणी लक्षात घेऊन हा निर्णय घेण्यात आला आहे. यासाठी कसोशीने प्रयत्न करणाऱ्या दूरदर्शनच्या चमूचे, प्रसार भारतीचे मुख्य कार्यकारी अधिकारी शशी शेखर वेंपती यांनी अभिनंदन केले आहे.दूरदर्शन साठी सामग्री उपलब्ध करून दिल्याबद्दल वेंपती यांनी सागर कुटुंबियांचे आभार मानले आहेत.
कोविड-19 बाबत जागृती निर्माण करण्यासाठी प्रसार भारती विशेष प्रयत्न करत आहे. वृत्त सेवा विभाग हिंदी आणि इंग्रजीत सकाळी 8 ते 9 आणि रात्री 8 ते 9 या वेळेत विशेष बातमीपत्र प्रसारित करत आहे.डी डी न्युज आणि डी डी इंडिया वरही अनेक विशेष कार्यक्रम प्रसारित करण्यात येत आहेत.
S.Tupe/N.Chitale/P.Kor
(Visitor Counter : 141
शिक्षण मंत्रालय
शिक्षण मंत्रालयाने चार वर्षांचा एकात्मिक शिक्षक प्रशिक्षण कार्यक्रम अधिसूचित केला
नवी दिल्ली, 27 ऑक्टोबर 2021
शिक्षण मंत्रालयाने चार वर्षांचा एकात्मिक शिक्षक प्रशिक्षण कार्यक्रम अधिसूचित केला आहे, ही एक दुहेरी-प्रमुख सर्वंकष पदवी आहे -  जी शिक्षक प्रशिक्षणाशी संबंधित राष्ट्रीय शैक्षणिक धोरण 2020 मधील प्रमुख तरतुदींपैकी एक तरतूद आहे. राष्ट्रीय शैक्षणिक धोरण 2020 नुसार, 2030 पासून शिक्षकांची भर्ती केवळ एकात्मिक शिक्षक प्रशिक्षण कार्यक्रम  द्वारेच होईल. सुरुवातीला देशभरातील सुमारे 50 निवडक बहुशाखीय संस्थांमध्ये प्रायोगिक पद्धतीने हे राबवले जाईल.
शिक्षण मंत्रालयाच्या अंतर्गत राष्ट्रीय शिक्षक प्रशिक्षण परिषदेने  यासाठी अभ्यासक्रम अशा प्रकारे तयार केला आहे जो विद्यार्थी-शिक्षकांना शिक्षण तसेच इतिहास, गणित, विज्ञान, कला, अर्थशास्त्र किंवा वाणिज्य यांसारख्या विशिष्ट विषयांमध्ये पदवी मिळविण्यास सक्षम बनवेल. आयटीईपी केवळ अत्याधुनिक अध्यापनशास्त्र देणार नाही, तर लहान मुलांची काळजी आणि शिक्षण , पायाभूत साक्षरता आणि संख्याशास्त्र , सर्वसमावेशक शिक्षण आणि भारत आणि त्याची मूल्ये/ नीतिमत्ता /कला/परंपरा समजून घेण्यासाठी एक पाया देखील तयार करेल. आयटीईपी सर्व विद्यार्थ्यांसाठी उपलब्ध असेल जे माध्यमिक शिक्षणानंतर शिक्षकी पेशाची निवड करतात. या एकात्मिक अभ्यासक्रमाचा विद्यार्थ्यांना फायदा होईल . सध्या बीएडसाठी आवश्यक अभ्यासक्रम पाच वर्षांचा आहे तर आयटीईपी अभ्यासक्रमात चार वर्षांत बीएड अभ्यासक्रम पूर्ण होऊन एक वर्ष वाचते. चार वर्षांच्या आयटीईपीची सुरुवात शैक्षणिक सत्र 2022-23 पासून होईल. त्यासाठीचे प्रवेश नॅशनल टेस्टिंग एजन्सी  द्वारे नॅशनल कॉमन एंट्रन्स टेस्ट  द्वारे केले जातील. हा अभ्यासक्रम बहुशाखीय संस्थांद्वारे उपलब्ध केला जाईल आणि शालेय शिक्षकांसाठी किमान पदवी पात्रता असेल.
राष्ट्रीय शैक्षणिक धोरण 2020 मधील एका प्रमुख तरतुदीची पूर्तता करण्यासाठी चार वर्षांचा आयटीईपी हा एक मैलाचा दगड आहे. संपूर्ण शिक्षक प्रशिक्षण क्षेत्राच्या पुनरुज्जीवनात हा अभ्यासक्रम उल्लेखनीय योगदान देईल. या अभ्यासक्रमातून उत्तीर्ण होणाऱ्या भावी शिक्षकांमध्ये भारतीय मूल्ये आणि परंपरांचा संगम असेल तसेच जागतिक मानकांनुसार 21 व्या शतकातील गरजा ते पूर्ण करतील. नवीन भारताचे भविष्य घडवण्यास याची मोठ्या प्रमाणात मदत होईल.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 4982
भारतीय निवडणूक आयोग
भारताचे चोविसावे मुख्य निवडणूक आयुक्त म्हणून सुशील चंद्र यांनी स्वीकारला पदभार
भारतीय निवडणूक आयोगाने सुनील अरोरा यांना दिला निरोप
नवी दिल्ली, 13 एप्रिल 2021
भारताचे चोविसावे मुख्य निवडणूक आयुक्त म्हणून श्री.सुशील चंद्र यांनी आज पदभार स्वीकारला. मावळते मुख्य निवडणूक आयुक्त सुनील अरोरा यांचा कार्यकाळ पूर्ण झाल्याने ते 12 एप्रिल 2021 रोजी पदमुक्त झाले.
चंद्र हे 15 फेब्रुवारी 2019 पासून आयोगामध्ये निवडणूक आयुक्त म्हणून कार्यरत आहेत. त्याखेरीज 18 फेब्रुवारी 2019 पासून ते डिलिमिटेशन कमिशन म्हणजे मतदारसंघ पुनर्रचना आयोगाचे सदस्य म्हणूनही काम करीत आहेत. जम्मू काश्मीर केंद्रसशासित प्रदेशाच्या मतदार संघ पुनर्रचनेची जबाबदारी त्यांच्या शिरावर आहे. गेल्या जवळपास 39 वर्षांपासून प्राप्तिकर विभागात विविध पदांच्या जबाबदाऱ्या सांभाळणारे चंद्र, 1 नोव्हेंबर 2016 – 14 फेब्रुवारी 2019 या काळात CBDT म्हणजे केंद्रीय प्रत्यक्ष कर मंडळाचे अध्यक्षही होते.
CBDT चे अध्यक्ष म्हणून कार्यभार सांभाळत असल्यापासूनच चंद्र यांनी निवडणुकांमध्ये बेकायदेशीरपणे खेळणाऱ्या पैशाची प्रकरणे उकरून काढण्यात सक्रिय सहभाग घेतला आहे. 'आमिष-विरहित निवडणुका' या संकल्पनेवर त्यांनी कायमच भर दिला असून, आगामी तसेच चालू असलेल्या अशा सर्वच निवडणुकांच्या बाबतीत निवडणूक प्रक्रियेवर देखरेख करण्याचा तो एक महत्त्वाचा पैलू ठरला आहे.
आज महत्त्वाच्या कागदपत्रांमध्ये स्थान असलेल्या 'फॉर्म-26' सह अनेक व्यवस्थात्मक बदलांमध्ये त्यांचे योगदान अमूल्य आहे. उमेदवारांनी निवडणुकीपूर्वी भरलेल्या शपथपत्रांच्या पडताळणीसारख्या विषयांतही CBDT चे अध्यक्ष म्हणून चंद्र यांनी विशेष लक्ष घातले. 2018 मध्ये, CBDT चे अध्यक्ष असताना त्यांनी, अपूर्व योगदान दिलेला आणखी एक विषय आहे- तो म्हणजे- उमेदवारांनी शपथपत्रात उल्लेख न केलेल्या सर्व मालमत्ता आणि कर्जाची माहिती देण्यासाठी तयार करण्यात आलेला एक सामायिक आराखडा. निवडणूक व्यवस्थेत अभिनव पद्धतीने माहिती तंत्रज्ञानाचा वापर, हे 2019 मधील 17 व्या लोकसभा निवडणुकीकरिता तसेच विधानसभा निवडणुकांकरिता चंद्र यांनी दिलेल्या योगदानाचे वैशिष्ट्य म्हणावे लागेल.
भारतीय निवडणूक आयोग परिवाराने मावळते मुख्य निवडणूक आयुक्त श्री.सुनील अरोरा यांना 12 एप्रिल 2021 रोजी सस्नेह निरोप दिला. आयोगामध्ये 43 महिने काम केल्यावर आणि मुख्य निवडणूक आयुक्त म्हणून सुमारे 29 महिन्यांची कारकीर्द पूर्ण केल्यावर ते पदमुक्त झाले. त्यांच्या कार्यकाळात 2019 मध्ये 17 व्या लोकसभेसाठीच्या निवडणुका यशस्वीपणे पार पडल्या. तसेच सप्टेंबर 2017 मध्ये निवडणूक आयोगात काम सुरु केल्यापासून 25 विधानसभा राज्यांच्या निवडणुकाही पार पडल्या.
अरोरा यांना निरोप देताना निवडणूक आयुक्त राजीव कुमार यांनी, अरोरा यांच्या कार्यकाळात आयोगाने सुरु केलेल्या विविध विशेष उपक्रमांचा उल्लेख केला. उदा.- ज्येष्ठ नागरिकांना आणि दिव्यांग मतदारांना टपालाने मत पाठविण्याच्या सुविधेचा पर्याय, इंडिया-ए वेब केंद्राची स्थापना इ.
सुनील अरोरा यांनी मनोगत व्यक्त करताना आयोगाच्या सर्व सदस्यांचे आभार मानले व भविष्यातील सर्व निवडणूक यशस्वीपणे पार पाडण्यासाठी शुभेच्छा दिल्या. "कोरोना साथीच्या काळात बिहार विधानसभा निवडणूक घेण्याचा निर्णय ही सर्वात कठीण अशी कसोटीची वेळ होती", असेही ते म्हणाले.
Jaydevi PS/S.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 29236
आरोग्य आणि कुटुंब कल्याण मंत्रालय
डॉ हर्ष वर्धन यांनी झज्जर एम्सला दिली भेट; कोविड-19 वर मात करण्यासाठीच्या सज्जतेचा घेतला आढावा
(नवी दिल्ली, 5 एप्रिल 2020
केंद्रीय आरोग्य आणि कुटुंब कल्याण मंत्री डॉ हर्ष वर्धन यांनी आज झज्जर इथल्या, अखिल भारतीय आयुर्विज्ञान संस्थेला, एम्सला भेट दिली आणि कोविड-19 वर मात करण्यासाठीच्या सज्जतेचा आढावा घेतला.
झज्जर एम्स हे कोविड-19 साठी समर्पित रुग्णालय म्हणून काम करेल असे त्यांनी सांगितले. यामध्ये 300 खाटांचा विलगीकरण कक्ष राहणार आहे. त्यामुळे प्रगत वैद्यकीय मदतीची गरज असणाऱ्या रुग्णांकडे, तातडीने लक्ष पुरवणे सुनिश्चित होणार आहे. या भेटीदरम्यान मंत्र्यांनी, रूग्णालयातील विविध सुविधांचा, विश्राम सदनाचा आणि निवासी डॉक्टर आणि इतर आरोग्य कर्मचाऱ्याच्या निवासांची पाहणी केली. यावेळी त्यांनी व्हिडीओ कॉलद्वारे काही कोविड-19 रुग्णांची विचारपूस केली. या रूग्णालयातल्या सुविधांबाबत त्यांनी या रुग्णांकडून प्रतिसादही विचारला, यामुळे आवश्यक त्या सुधारणा करणे शक्य होईल.
डिजिटल प्लॅटफॉर्म आणि व्हिडिओ किंवा व्हाइस कॉल द्वारे कोविड-19 चे रुग्ण आणि संशयित रुग्णांवर अहोरात्र देखरेख सुनिश्चित करण्याबद्दल डॉ हर्ष वर्धन यांनी या एम्सची प्रशंसा केली. गेल्या काही दिवसात, दिल्ली एम्स,एलएनजेपी,सफदरजंग आणि आता झज्जर एम्सला आपण भेट देऊन कोविड-19 वर मात करण्यासाठीच्या तयारीचा आढावा घेतला.कसोटीच्या या काळात आपल्या या आरोग्य योद्यांचे उच्च मनोधैर्य वाखाणण्याजोगे असल्याचे ते म्हणाले.या महामारीशी मुकाबला करण्यासाठीची या रुग्णालयांच्या तयारीबाबत त्यांनी समाधान व्यक्त केले.कोविड-19विरुद्धच्या लढ्यात आघाडीवर असलेल्या डॉक्टर,परिचारिका आणि इतर आरोग्य कर्मचाऱ्यांची निष्ठा, कठोर परिश्रम आणि बांधिलकीची त्यांनी प्रशंसा केली.
डॉक्टर आणि आरोग्य कर्मचाऱ्यांनी कोणतीही भीती न बाळगता काम करावे शासन त्यांच्या पाठीशी उभे आहे, अशा शब्दात त्यांनी या वर्गाला आश्वस्त केले.
देशात, कोविड-19चा संसर्ग रोखणे,यासंदर्भातले व्यवस्थापन याबाबत उच्चस्तरीय देखरेख ठेवली जात आहे. राज्यांच्या सहकार्याने विविध पावले उचलण्यात येत आहेत.
संबंधित विभागांचे वरिष्ठ अधिकारी, राज्ये आणि केंद्र शासित प्रदेश यांच्या समवेत, पंतप्रधान नियमित आढावा घेऊन लक्ष पुरवत आहेत, असे ते म्हणाले.
जनतेने लॉक डाऊनचे काटेकोर पालन करावे असे सांगून लॉक डाऊन आणि सोशल डीस्टन्सिग यांचा संयोग हीच कोविड-19 विरोधातली प्रभावी सामाजिक लस असल्याचे ते म्हणाले.
देशात येत्या काळात आवश्यकता वाढल्यास त्याची पूर्तता करण्याच्या दृष्टीने,पीपीई, एन 95, आणि व्हेंटीलेटर यासाठी पुरेशी मागणी नोंदवल्याचे त्यांनी सांगितले.
देशाच्या ऐक्याचे दर्शन घडवण्यासाठी आणि देशाला कोविडच्या अंधकारातून तेजाकडे नेण्यासाठी, पंतप्रधानांनी आवाहन केल्याप्रमाणे जनतेने आज रात्री 9 वाजता दीप प्रज्वलित करावे, असे आवाहन त्यांनी केले.
U.Ujgare/N.Chitale/P.Kor
संरक्षण मंत्रालय
1971 च्या भारत-पाकिस्तान युद्धाच्या विजय मशालीचा पुण्यात सन्मान
पुणे, 29 सप्टेंबर 2021
1971 च्या भारत-पाकिस्तान युद्धात भारतीय सशस्त्र दलांच्या सर्वात मोठ्या लष्करी विजयाच्या ऐतिहासिक कामगिरीला 50 वर्षे पूर्ण झाल्याच्या निमित्ताने, आपल्या शूर सैनिकांच्या स्मरणार्थ आणि त्यांच्या अभूतपूर्व पराक्रम, शौर्य आणि बलिदानाची आठवण म्हणून संपूर्ण देश 'स्वर्णिम विजय वर्ष' साजरे करत आहे. 16 डिसेंबर 2020 रोजी माननीय पंतप्रधान नरेंद्र मोदी यांच्या हस्ते दिल्लीच्या राष्ट्रीय युद्ध स्मारकातून चार विजयी मशाल प्रज्वलित करून राष्ट्रीय स्तरावर वर्षभराच्या उत्सवांची सुरुवात झाली. देशाच्या चार मुख्य दिशांना प्रवास करणाऱ्या या विजयी मशाल 16 डिसेंबर 2021 रोजी पुन्हा एकदा नवी दिल्ली येथे एकत्र येतील. 2021 हे वर्ष बांगलादेश निर्मिती युद्धातील भारताच्या ऐतिहासिक विजयाचे 50 वे वर्ष आहे. भारतीय सशस्त्र दलांनी केवळ दोन आघाड्यांवर विजयी युद्ध लढले नाही तर 93000 पाकिस्तानी सैनिकांनी भारतीय सैन्यासमोर आत्मसमर्पण केले तेव्हा युद्धाच्या इतिहासात अतुलनीय अशा कामगिरीची नोंद झाली.
संपूर्ण राष्ट्रात सुरू असलेल्या उत्सवांचा भाग म्हणून, नागरी प्रशासनासह दक्षिण कमांड 01 ऑक्टोबर ते 30 ऑक्टोबर 2021 या कालावधीत पुण्यातील अनेक ठिकाणी पहिल्यांदाच महिन्याभराचा उत्सव आयोजित करणार आहे. 01 ऑक्टोबर 2021 रोजी सकाळी 8:00 वाजता सरहद महाविद्यालय, कात्रज येथे विजय मशालीचे भव्य स्वागत केले जाईल. त्यानंतर विजय मशाल पुणे शहरातून महिला दुचाकीस्वारांच्या पथकाद्वारे कौन्सिल हॉलपर्यंत जाईल तिथे पुण्याचे महापौर श्री मुरिलधर मोहोळ यांच्यासह आयुक्त आणि इतर नागरी मान्यवरांद्वारे तिचे स्वागत होईल. कौन्सिल हॉलमध्ये सांस्कृतिक कार्यक्रम होतील.
कौन्सिल हॉलमधून दक्षिण कमांड युद्ध स्मारकापर्यंत विजय ज्योत नेण्यासाठी रिले रनचेही आयोजन केले जात आहे. प्रसिद्ध हॉकीपटू श्री धनराज पिल्लई आणि ऑलिंपिकपटू आणि 1971 च्या युद्धातील शौर्य पुरस्कार विजेते रिले रन मध्ये सहभागी होतील. ही मशाल युद्ध स्मारक येथे जाईल जिथे ती दक्षिण कमांडचे प्रमुख लेफ्टनंट जनरल जेएस नैन GOC-in-C तिचा स्वीकार करतील. यावेळी बांगलादेशचे उप उच्चायुक्त श्री. मो. लुत्फोर रहमान बांगलादेशचे प्रतिनिधी उपस्थित राहतील.
संपूर्ण ऑक्टोबर महिन्यात, भोसले पब्लिक इंटरनॅशनल स्कूल, फर्ग्युसन महाविद्यालय आणि पुणे विद्यापीठ यासारख्या शैक्षणिक आणि प्रख्यात संस्थांसह पुण्याच्या अनेक ठिकाणी वेगवेगळ्या दिवशी विजय मशालीचा सन्मान केला जाईल. एनडीए खडकवासला, लष्करी अभियांत्रिकी महाविद्यालय, बीईजी आणि लोणावळा येथील आयएनएस शिवाजी सारख्या लष्करी प्रशिक्षण संस्थांमध्ये ही मशाल नेली जाईल. कर्तव्य बजावताना अपंगत्व आलेले शूर सैनिक पॅराप्लेजिक पुनर्वसन केंद्रात विजय मशालीला मानवंदना देतील फ़िल्म अँड टेलिव्हिजन इन्स्टिट्यूट ऑफ इंडिया येथे एक कार्यक्रम होईल.
विजय मशालीचा सन्मान करण्यासाठी, शनिवार वाड्याच्या ऐतिहासिक स्मारकाच्या पार्श्वभूमीवर भव्य समारंभाचे आयोजन करण्यात आले आहे. साळुंके विहारमध्ये राहणाऱ्या माजी लष्करी अधिकाऱ्यांच्या सोसायटीतही विजय मशाल नेली जाईल. पुण्यातील मुक्कामाच्या शेवटच्या दिवशी, मशाल समारंभांसाठी शिवाजी नगर पोलीस परेड मैदानावर नेली जाईल. अखेरीस 31 ऑक्टोबर रोजी, विजय मशाल नाशिक मार्गे नवी दिल्लीच्या राष्ट्रीय युद्ध स्मारक या अंतिम गंतव्यस्थानाकडे रवाना होईल.M.Iyengar/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 117